paragraph_text: Iznad ovog kompleksa stijena izvire bogati izvor. U narodu se ta izvorska voda naziva "voda fra Anđela Zvizdovića". Cijelo ovo mjesto naziva se Kaštele. Za ovo mjesto je zapisano da se poslije pada Bosne u ovu utvrdu sklonio fra Anđeo Zvizdović sa svojom braćom franjevcima. Vrlo je vjerojatno da su se s njima ovdje sklonili i fratri iz Kreševa i Kraljeve Sutjeske.